Polman var med i den nederlandske bruttotroppen til EM 2010, men ble utelatt fra den endelige 16-mannstroppen. I 2011 var hun en av nøkkelspillerne for det nederlandske laget som kom til finalen i U19-EM på hjemmebane, hvor de tapte en jevn kamp mot Danmark 27–29. Polman kom på all-star-laget som beste midtback. I desember samme år deltok hun for første gang i senior-VM, som ble arrangert i Brasil. Hun var med på Nederlands lag som tok sølv under VM i 2015.